Smernica č. 16/2012
 ktorou sa mení a dopĺňa smernica č. 12/2011 o organizačnom zabezpečení zahraničných pracovných ciest, zahraničných pracovných návštev a s tým súvisiacich ďalších činností medzinárodnej spolupráce

Gestorský útvar: sekcia medzinárodnej spolupráce, tel.: 59374617 	ev. č.: 2012-7088/19341:1-06
Ministerstvo školstva, vedy, výskumu a športu Slovenskej republiky (ďalej len „ministerstvo“) podľa čl. 11 písm. e) Organizačného poriadku Ministerstva školstva, vedy, výskumu a športu Slovenskej republiky v spojení so zákonom č. 283/2002 Z. z. o cestovných náhradách v znení neskorších predpisov ( ďalej len „zákon“) vydáva túto smernicu:
Čl. 1	
Zmena a doplnenie smernice č. 12/2011
Smernica č. 12/2011 o organizačnom zabezpečení zahraničných pracovných ciest, zahraničných pracovných návštev a s tým súvisiacich ďalších činností medzinárodnej spolupráce sa mení a dopĺňa takto:
1.	Článok 2 odsek 5 znie:
	„(5) Postupnosť odsúhlasenia ZPC je nasledovná:
a)	ZPC ministra, štátneho tajomníka je zabezpečovaná v súlade s uznesením vlády SR č. 98/1995 z 21. februára 1995 k návrhu zásad postupu pri uskutočňovaní zahraničných stykov členov vlády, štátnych tajomníkov a vedúcich ústredných organov štátnej správy SR. Náležitosti súvisiace so zabezpečením ZPC ministra a štátneho tajomníka vykonáva SMS v spolupráci s vecne príslušnými organizačnými útvarmi ministerstva,
b)	príkazy na plánovanú aj mimoriadnu ZPC štátneho tajomníka, vedúceho služobného úradu, poradcu ministra, generálnych riaditeľov sekcií a riaditeľov samostatných odborov, ktorí sú členmi porady vedenia ministerstva, podpisuje minister (časť 10 prílohy č. 2),
c)	príkazy na mimoriadnu ZPC zamestnancov ministerstva neuvedených v písmene b) podpisuje vedúci služobného úradu (časť 10 prílohy č. 2),
d)	príkazy na plánovanú ZPC zamestnancov ministerstva neuvedených v písmene b) podpisuje vedúci zamestnanec na prvom stupni riadenia, ktorý z hľadiska vecnej príslušnosti za vyslanie na ZPC zodpovedá (časť 9 prílohy č. 2), príkazy na plánovanú ZPC zamestnancov ministerstva na prvom stupni riadenia neuvedených v písmene b) podpisuje vedúci služobného úradu (časť 10 prílohy č. 2) 
e)	riaditelia rozpočtových organizácií a príspevkových organizácií v zriaďovateľskej pôsobnosti ministerstva predkladajú na odsúhlasenie príkazy na plánovanú aj mimoriadnu ZPC vecne príslušnému organizačnému útvaru ministerstva. Vedúci zamestnanec na prvom stupni riadenia predmetnú ZPC  po odsúhlasení  podpisom dáva na schválenie vedúcemu služobného úradu (časť 8, 9, 10 prílohy č. 2),
f)	osobám, vysielaným na plánovanú aj mimoriadnu ZPC na základe Dohody o plnení úloh, ktorých vyslanie navrhujú aj finančne zabezpečujú organizačné útvary, podpisuje v časti 8 príkazu na ZPC oprávnený zástupca zamestnávateľa vysielanej osoby. Súčasťou dohody je aj príkaz na ZPC. Vedúci zamestnanec na prvom stupni riadenia predmetnú ZPC odsúhlasuje podpisom v časti 9 príkazu na ZPC. Dohodu o plnení úloh podpisuje vedúci služobného úradu,
g)	ak je pre zabezpečenie ZPC potrebný aj príkaz pre vodiča – tento je súčasťou podkladov a príkaz pre vodiča vypisuje  účastník ZPC alebo ním poverený zamestnanec. Tento podpisuje riaditeľ osobného úradu.“.
Čl. 2	
Účinnosť
Táto smernica nadobúda účinnosť 15. mája 2012.

minister

	Obsah	

Smernica č. 16/2012  ktorou sa mení a dopĺňa smernica č. 12/2011 o organizačnom zabezpečení zahraničných pracovných ciest, zahraničných pracovných návštev a s tým súvisiacich ďalších činností medzinárodnej spolupráce
Čl. 1	Zmena a doplnenie smernice č. 12/2011
    Čl. 2	   Účinnosť ................................................................................................................................. 2